ddrg/super_eurlex huggingface dataset:
96.

påpeger, at mere end 90 % af heroinen i Europa stammer fra Afghanistan, og at omkostningerne for den offentlige sundhed i de europæiske lande beløber sig til milliarder af dollars; understreger, at de udfordringer, der er forbundet med den afghanske narkotikaøkonomi, ikke blot kræver en national indsats men også en indsats på internationalt niveau ved at der tages fat på alle led af narkotikakæden, hvilket navnlig kræver bistand til landbrugerne for at mindske forsyningerne, forebyggelse og behandling af narkotikamisbrug for at mindske efterspørgslen og retshåndhævelse over for mellemmænd; foreslår derfor navnlig, at der investeres massivt i gennemførelsen af en omfattende politik for landbruget og landdistrikterne, der tilbyder opiumsproducenterne et troværdigt og bæredygtigt alternativ; insisterer endvidere på behovet for, at hensynet til miljøet integreres i strategien over for landbruget og landdistrikterne, idet miljøforringelser, der for eksempel skyldes dårlig forvaltning af vandressourcer eller ødelæggelse af naturskov, er en af de væsentlige hindringer for udviklingen af landbrugets økonomi;
8.

tilskynder Unionens højtstående repræsentant for udenrigsanliggender og sikkerhedspolitik, Rådet og Kommissionen til at fortsætte med at fremsætte deres synspunkter over for alle EU's internationale partnere og lægge pres på dem for at ratificere og gennemføre de internationale konventioner, der forbyder tortur og mishandling; anmoder EU om at give kampen mod tortur og mishandling højeste prioritet i sin menneskerettighedspolitik, især gennem en mere konsekvent gennemførelse af EU's retningslinjer og alle andre EU-instrumenter, som f.eks. det europæiske instrument for demokrati og menneskerettigheder;
16.

understreger behovet for en høj grad af gennemsigtighed i oplysningerne vedrørende nationalregnskaber, herunder alle aktiviteter uden for balancen; bemærker, at dette skal bakkes op af eksterne revisioner, pålidelige data og ansvarlighed; bifalder Eurostats øgede beføjelser og minder om, at Parlamentet tidligere har anmodet om, at Eurostat skal kunne foretage uanmeldte inspektioner af en medlemsstats regnskaber som en foranstaltning til at forbedre den finanspolitiske overvågning;
68.

erindrer om, at multilateralisme skal forblive EU's øverste prioritet, og forlanger, at de igangværende og nye handelsforhandlinger bør respekter princippet om særlig og differentieret behandling af udviklingslande; er fast overbevist om, at der er behov for effektive og reformerede multilaterale handelsregler for at opbygge et mere afbalanceret og retfærdigt økonomisk system som en del af en ny global styring, der er til gavn for udviklingen og bidrager til at udrydde fattigdom;
71.

opfordrer Kommissionen til at forelægge en rapport, hvori behovet for yderligere finansiel bistand med henblik på at øge energieffektiviteten i den eksisterende bygningsmasse kortlægges, og de aktuelle finansielle instrumenter evalueres; Kommissionen bør forelægge forslag til, hvorledes der kan etableres en EU-ramme af revolverende finansielle instrumenter med sigte på at støtte eller stille garanti for supplerende energieffektivitetsforanstaltninger, eksisterende nationale ordninger og distributionskanaler (f.eks. i form af risikodeling), og tilskynde til etablering og forbedring af energieffektivitetsordninger i medlemsstaterne; opfordrer Kommissionen til inden for rammerne af energieffektivitetshandlingsplan til at fremlægge forskellige politiske muligheder for at sikre tilstedeværelsen af de nødvendige energieffektivitetsbevillinger på nationalt, regionalt og lokalt plan; mener, at disse bevillinger eventuelt gennem økonomiske mellemmænd spille en vigtig rolle i udviklingen af instrumenter, som ville skabe finansieringsmuligheder til private ejere, små og mellemstore virksomheder og energitjenesteselskaber; er enig i, at sådanne instrumenter fremme en bredere opbakning bag mere bekostelige energibesparelsestiltag;
25.

opfordrer Kommissionen til at undersøge de forskellige midler (lovgivningsmæssige og ikke-lovgivningsmæssige) og sikre de tekniske muligheder for på EU-plan effektivt at implementere følgende foranstaltninger: — gennemføre en tilbundsgående undersøgelse om de nye reklameformer på nettet og via mobiltelefoner; og give meddelelse til Parlamentet om resultaterne af undersøgelsen; — forbyde systematisk og ufiltreret udsendelse af reklamer til brugere af mobiltelefoner inden for reklamens dækningsområde ved hjælp af Bluetooth-teknologi uden deres forudgående samtykke; — sikre, at reklamepraksis er i overensstemmelse med de gældende regler om brevhemmelighed; snarest muligt at forbyde, at tredjepart læser private e-mails, særlig i reklameøjemed eller i kommercielt øjemed; — snarest muligt at kræve, at reklamer, der udsendes via e-mail, skal indeholde et obligatorisk link, hvor man automatisk kan fravælge yderligere reklamer; — snarest muligt at anvende teknik, der gør det muligt at adskille reklame-tracking cookies, der er underlagt krav om et frit og udtrykkeligt forudgående samtykke, fra andre cookies; — sikre, at anvendelsen af standardparametrene for it-systemer, der sælges til offentligheden og sociale netværkstjenester systematisk oprettes i overensstemmelse med de strengeste kriterier for databeskyttelse (privacy by design); — at udvikle et EU-mærkningssystem for hjemmesider efter samme model som European Privacy Seal, der bekræfter sidernes kvalitet, hvad angår databeskyttelse; mener, at dette bør omfatte en tilbundsgående konsekvensanalyse og ikke bør overlappe med eksisterende mærkningssystemer; — i samarbejde med de nationale reklamemyndigheder og/eller selvregulerende organer at lægge særlig vægt på vildledende reklamer, herunder online, i visse sektorer, som f.eks. levnedsmidler, lægemidler og behandlinger på sundhedsområdet, hvor det kan få alvorlige konsekvenser for forbrugerens sundhed ud over de økonomiske interesser; — gennemgå ordningen om begrænset ansvar i forbindelse med informationssamfundstjenester for at garantere, at salget af navnet på et registreret varemærke som søgeord i en søgemaskine i reklameøjemed er underlagt en forudgående tilladelse fra varemærkets ejer;
32.

understreger, at verdens fattigste befolkninger rammes først og hårdest af klimaændringer, og opfordrer alle aktører til at hjælpe udviklingslandene med at tilpasse sig til konsekvenserne af klimaændringerne og med at fremme kulstoffattig vækst for at få udryddet fattigdommen;
J.

der henviser til, at faldet i transaktionsstørrelse har ført til en mindskelse af markedsdeltageres kapacitet til omgående at udføre store ordrer på et bestemt marked, og at ønsket om at forebygge markedspåvirkning i forbindelse med store ordrer har tilskyndet til en voksende »dark pool«-handel; der henviser til, at der ved mindre end 10 % af den samlede handel med andele af aktier fra EØS på organiserede markeder gøres brug af MiFID-direktivets bestemmelser om fritagelse for krav om gennemsigtighed før en handel (»pre-trade transparency waivers«) (CESR/10-394), samt at denne fritagelse i MiFID-direktivet muliggør »dark-pool«-handel, hvilket er et mere gennemsigtigt og bedre reguleret alternativ til dark-pool-OTC-handel, men at manglen på tilstrækkelig regulering på området for OTC-handel, herunder mægleres forbundne netværker, giver konkurrencefordel til OTC-handelen og tilskynder til en øget »handel i det skjulte«, hvilket undergraver markedsgennemsigtigheden generelt; der henviser til, at omtrent halvdelen af handlerne på nuværende tidspunkt ikke er omfattet af kravene for gennemsigtighed før handel, men at halvdelen af OTC-transaktionerne er under markedsstørrelse og derfor ikke kræver beskyttelse imod markedsvirkninger,
46.

mener, at det er af allerstørste betydning, at der holdes nøje øje med alle transaktioner i EU, hvori der indgår CBRN-materialer, og at Kommissionen og medlemsstaterne i stedet for blot at opfordre industrien til at indberette transaktioner bør udarbejde en egentlig lovramme til regulering og overvågning af transaktioner, således at sikkerhedsniveauet øges, og der sikres en faktisk og hurtig indberetning af alle mistænkelige transaktioner såvel som af tab eller tyveri af CBRN-materialer; understreger, at disse bestemmelser bør etablere et grundlag for fuld gennemsigtighed i alle sektorer, der beskæftiger sig med CBRN-agenser, således at virksomhederne holdes ansvarlige for disse transaktioner; mener, at der bør tages høje for den private sektors evne til at håndhæve den relevante lovgivning og de relevante bestemmelser i forbindelse med overvågningen af sektorens indberetningsforpligtelser for at sikre et grundigt tilsyn;
28.

bemærker, at anvendelsen af klare og gennemsigtige procedurer indgår som et vigtigt led i god forvaltning; glæder sig derfor over den igangværende forenkling af finansforordningen og strukturfondsbestemmelserne og opfordrer medlemsstaterne til fuldt ud at overholde bestemmelserne i den reviderede finansforordning og offentliggøre oplysningerne om de endelige modtagere af strukturfondsmidlerne; opfordrer indtrængende Kommissionen til at foreslå forståelige bestemmelser, der ikke får brug for hyppigt at blive ændret; opfordrer til en mere enkel opbygning af fondene efter 2013, ikke som en konsekvens af den økonomiske krise, men som et generelt princip i den fremtidige samhørighedspolitik for at lette anvendelsen af midlerne og henstiller til, at den større gennemsigtighed og fleksibilitet for så vidt angår udnyttelsen af EU-fondene ikke fører til en uforholdsmæssig forøgelse af den administrative byrde, som risikerer at afskrække mulige partnere fra at deltage i projekterne;
18.

bifalder ændringen af Rådets forordning nr. (EF)1083/2006, der forenkler procedurerne for anvendelsen af strukturfondene og Samhørighedsfonden, og opfordrer Kommissionen til at fortsætte forenklingen af sådanne procedurer for at sikre fleksibiliteten af disse samt begrænse de administrative omkostninger for bidragsmodtagerne, således at myndighederne rettidigt kan imødegå større udfordringer med de nødvendige ressourcer; mener, at offentlig-private partnerskaber reelt kan yde et bidrag ved at supplere de tiltag, der gennemføres på lokalt og regionalt plan, og opfordrer Kommissionen til at fremsætte konkrete forslag med henblik på konsolidering af offentlig-private partnerskaber inden for rammerne af samhørighedspolitikken;
18.

opfordrer Kommissionen til at fremme en mere udbredt anvendelse af moderne informations- og kommunikationsteknologier og til at tage alle nødvendige skridt for at sikre, at der hurtigst muligt indføres et effektivt, samlet regelsæt for sejlads på Donau;
opfordrer den filippinske regering til at intensivere bestræbelserne på at sætte en stopper for politiske voldshandlinger for at sikre fremtiden for demokratiet i Filippinerne; opfordrer navnlig myndighederne til at nedsætte en task force på højt plan, som nyder bred politisk opbakning, således at der som et hasteanliggende kan gennemføres foranstaltninger til forhindring af valgrelateret vold i månederne forud for valget i maj og tages skridt til at beskytte medierne og ytringsfriheden helt generelt;
11.

støtter alle initiativer, der har til formål at fremme dialog og gensidig respekt mellem trossamfund; opfordrer alle religiøse myndigheder til at fremme tolerance og til at tage initiativer til bekæmpelse af had og vold og ekstremistisk radikalisering;
26.

opfordrer indtrængende AVS-landene og Kommissionen til at sætte fokus på udviklingen af landdistrikter og at garantere fødevaresikkerheden, og anmoder om, at landbruget og udviklingen af landdistrikter prioriteres i aftalen og i landestrategierne og de regionale strategier; betoner, at landbrugerne i AVS-landene har behov for støtte og en rimelig indtjening for at kunne producere til de lokale markeder, og at de desuden har behov for infrastrukturer for handel og varebevægelser;
K.

der henviser til, at de kinesiske myndigheder forud for landets 60 års fødselsdag den 1. oktober øgede overvågningen, chikanen og antallet af fængslinger af aktivister for at forhindre dem i at udtrykke bekymring for menneskerettighederne, og at adskillige hundrede aktivister og dissidenter ifølge Amnesty International blev sat under forskellige former for overvågning eller husarrest i den anledning,
14.

glæder sig over, at regeringen i Bangladesh har tilladt en undersøgelsesmission fra Sydasien-delegationen at undersøge situationen blandt Rohingya-befolkningen i Cox's Bazar- og Bandarban-distrikterne i den kommende uge, og opfordrer regeringen i Bangladesh til at anerkende de ikke-registrerede Rohingya-personer som statsløse asylansøgere, der er flygtet fra forfølgelse i Myanmar og har behov for international beskyttelse, og til at yde dem tilstrækkelig beskyttelse, adgang til underhold og andre grundlæggende fornødenheder;
1.

opfordrer Rådet og Kommissionen til: — at udvikle indsatsen mod menneskehandel ud fra en holistisk tilgang med udgangspunkt i menneskerettighederne og med fokus på bekæmpelse af handelen, forebyggelse samt beskyttelse af ofrene — at vælge en offer-orienteret tilgang, dvs. at alle potentielle typer af ofre skal identificeres, gøres til mål for en indsats og beskyttes, med særlig fokus på børn og andre risikogrupper — at etablere - under tilsyn af kommissæren for retlige anliggender, grundlæggende rettigheder og EU-borgerskab - en EU-koordinator for bekæmpelse af menneskehandel, som skal koordinere EU's indsats og politikker på dette område - herunder aktiviteterne i netværket af nationale ordførere - og aflægge beretning til både Parlamentet og Den Stående Komité for det Operationelle Samarbejde om den Indre Sikkerhed (COSI) — at sikre, at bekæmpelsen af menneskehandel forbliver højt oppe på dagsordenen i perioder med økonomisk og finansiel krise, f.eks. når der udarbejdes genopretningsplaner — at sikre, at menneskehandelspolitikkerne omfatter aspekter vedrørende sociale spørgsmål og social inddragelse og insistere på hensigtsmæssige programmer og effektive måder at sikre ofrenes sociale rehabilitering, herunder foranstaltninger i relation til arbejdsmarkedet og det sociale sikringssystem — i forbindelse med menneskehandel at tage behørigt hensyn til eksterne forbindelser samt til immigrations-, asyl- og reintegrationspolitikkerne — at gennemføre oplysnings- og bevidstgørelseskampagner i uddannelses- og skolesystemet i oprindelseslande, transitlande og bestemmelseslande — at lade barnets tarv komme i første række i enhver indsats mod menneskehandel, hvilket er i overensstemmelse med FN's konvention om barnets rettigheder fra 1989 — at anvende et kønsperspektiv i arbejdet med alle politikker, strategier og foranstaltninger rettet mod menneskehandel — at styrke koordineringen og samarbejdet med Det Europæiske Agentur for Grundlæggende Rettigheder og Det Europæiske Ligestillingsinstitut — at etablere og intensivere et løbende samarbejde med ngo'er, der arbejder inden for dette område — at opbygge en permanent platform på EU-niveau, der kan samle alle bestræbelser foretaget af EU-institutioner, agenturer og institutter, politi, toldmyndigheder, kontorer for offentlige indkøb og retshåndhævelsesorganer på regionalt og nationalt niveau i medlemsstaterne samt internationale organisationer og ngo'er;
L.

der henviser til, at flertallet af befolkningen har mindre end én dollar om dagen at leve for, at 7 000 børn lider af alvorlig underernæring, og at situationen er forværret efter, at den politiske krise begyndte,
7.

understreger, at der er behov for at skabe et nyt »klimadiplomati«; opfordrer derfor indtrængende EU’s højtstående repræsentant og kommissæren for klimaindsats til at gå i spidsen for denne strategi især over for mere progressive udviklingslande og vækstøkonomier; opfordrer indtrængende EU til at enes om en »køreplan for Mexico«, der vil inddrage drøftelse af klimapolitikker i samtlige strategiske partnerskaber og bi- og multilaterale samarbejdsaftaler med henblik på at udforme en mere sammenhængende klimabeskyttelsesstrategi udadtil; opfordrer EU og dets medlemsstater til at opbygge en »ansvarsalliance«, som er åben for alle stater, der anser klimaændring som en betydelig trussel mod menneskeheden og er parate til at gøre en indsats for at standse den globale opvarmning;
12.

påpeger imidlertid, at til trods for de fremskridt, der er gjort, er der brug for mere resolutte skridt til at reformere retssystemet, som fortsat arbejder under bl.a. en betydelig sagspukkel og uforholdsmæssigt langvarige retssager; påpeger, at der stadig skal gøres en betydelig indsats for at styrke retssystemets uafhængighed, etablere mere gennemsigtige udvælgelsesprocedurer for dommere og anklagere og en mere effektiv håndhævelse domstolsafgørelser; mener, at der er brug for en yderligere indsats for at imødekomme disse udfordringer for også at undgå, at borgernes tillid til et velfungerende retssystem og retsstatsprincippet undergraves; støtter det kroatiske justitsministeriums lovgivningsmæssige initiativer, der har til formål at forbedre udnævnelse, udvælgelse og forfremmelse af dommere i forhold til kvalifikationer og fortjeneste;
B.

der henviser til, at pressefriheden er af afgørende betydning for demokrati og respekt for grundlæggende frihedsrettigheder i lyset af den væsentlige rolle, som den spiller for at sikre muligheden for frit at give udtryk for meninger og tanker, med behørig respekt for mindretals rettigheder, herunder politiske oppositioners og for at bidrage til borgernes effektive deltagelse i demokratiske processer samt give mulighed for afholdelse af frie og retfærdige valg,
12.

opfordrer Rådet og Kommissionen til i samarbejde med andre internationale aktører at yde øget udviklingsbistand til Yemen med henblik på at stabilisere den politiske situation og forbedre den økonomiske situation og levevilkårene for landets befolkning; opfordrer især til overvejelser om ekstraordinære bistandsforanstaltninger i forbindelse med stabilitetsinstrumentet og et særligt program til udvidelse af uddannelsen under instrumentet for finansiering af udviklingssamarbejdet; glæder sig over, at Golfens Samarbejdsråd har vist vilje til at videreudvikle sine forbindelser med Yemen; opfordrer den yemenitiske regering til i tæt samarbejde med donorerne at øge bistandens effektivitet via passende samordnings-, distributions- og implementeringsmekanismer;
50.

opfordrer indtrængende Tyrkiet til at handle pragmatisk og gore sit yderste for at sikre, at forhandlingerne mellem de græskcypriotiske og tyrkiskcypriotiske ledere, der nu er ved at nå til en kritisk fase, lykkes; konstaterer, at dette muligvis er den sidste chance for at få en løsning på den langvarige deling af øen; glæder sig over generalsekretæren for De Forenede Nationers påskønnelse af de beslutsomme bestræbelser af Christofias og Talat, lederne af de to samfund på Cypern, for at nå frem til en samlet løsning;
26.

understreger, at en hurtig europæisk indsats er kendetegnet ved: — at være af civil og/eller humanitær karakter — at være af permanent karakter — at kunne mobiliseres på ethvert tidspunkt og hurtigst muligt — at foregå under Den Europæiske Unions banner — at respektere den humanitære folkeret — at være åben for samarbejde med andre humanitære aktører — at være indstillet på at samarbejde med FN-systemet — at være åben for bidrag fra tredjelande — at det respekteres, at medlemsstaternes deltagelse i de foranstaltninger, der iværksættes, er frivillig — at være indstillet på, at den kapacitet der på ethvert tidspunkt kan mobiliseres, hvad enten der er tale om personel eller materiel, hele tiden skal opgraderes — at være baseret på princippet om »byrdefordeling«;
30.

glæder sig i så henseende over det nye og mere positive klima mellem regeringerne i Den Tidligere Jugoslaviske Republik Makedonien og Grækenland efter det seneste valg i Grækenland, og især over de seneste møder mellem premierministrene fra de to lande; tilskynder de to lande til at intensivere deres indsats på højeste plan i FN-regi, og navnlig inden for rammerne af FN-forhandlinger, for at nå frem til en løsning på navnestriden, og understreger, at EU bør være indstillet på at bistå i forhandlingsprocessen; noterer sig anvendelsen af historisk baserede argumenter i den aktuelle debat, herunder henvisningen til antikken, som risikerer at øge spændingerne i forholdet til nabolandene og skabe ny intern splittelse;
20.

mener, at der bør indledes en seriøs debat på EU-plan om muligheden for at indføre flere målrettede sanktioner, der ikke er til skade for den iranske befolkning som helhed; kræver, at den eksisterende liste over personer og organisationer, som er omfattet af rejseforbud og indefrysning af aktiver i EU, udvides til at omfatte dem, der er ansvarlige for undertrykkelsen og begrænsningen af friheden i landet, og dem, der er ansvarlige for misligholdelsen af Irans internationale forpligtelser hvad angår atomspørgsmålet;
16.

anmoder OECD og dens medlemsstater om i fuldt omfang at inddrage Kommissionen i Global Forums faglige evaluering (»peer review«), navnlig med hensyn til identificeringen af usamarbejdsvillige jurisdiktioner, iværksættelsen af en proces med henblik på evaluering af overholdelsen og gennemførelsen af foranstaltninger med en afskrækkende virkning for at fremme overholdelse af standarderne; mener endvidere, at OECD-rammen for bekæmpelse af skattely er utilfredsstillende; understreger behovet for at forbedre indikatoren for at opnå status som samarbejdsvillig jurisdiktion ved f.eks. at indføre en kvalitativ værdi; stiller sig kritisk over for det forhold, at denne indikator kun kræver indgåelse af 12 aftaler om udveksling af skatteoplysninger; beklager i den forbindelse, at udvekslingen af oplysninger kun finder sted efter anmodning, og ikke er en obligatorisk og bindende forpligtelse, og at OECD lader regeringer fjerne fra organisationens sorte liste alene efter tilsagn om at efterleve principperne om udveksling af oplysninger, men uden at kontrollere at principperne reelt anvendes i praksis;
16.

anmoder Kommissionen og medlemsstaterne om at støtte anstrengelserne for at bekæmpe den ulovlige handel med dele og afledningsprodukter fra store kattedyr i Asien med vægt på at hjælpe med at forbedre håndhævelsen og udvekslingen af oplysninger, især ved at styrke Interpols, UNODC's, WCO's og CITES' muligheder for at bekæmpe kriminalitet vedrørende vilde dyr og give uddannelse;
33.

erindrer om, at vold mod kvinder stadig er et alvorligt problem, som med alle midler skal udryddes på europæisk og nationalt plan, og opfordrer endnu en gang Kommissionen til inden for de næste fem år at indføre et europæisk år for bekæmpelse af vold mod kvinder; glæder sig over, at det spanske formandskab for Rådet prioriterer bekæmpelsen af vold mod kvinder og opfordrer de efterfølgende formandskaber til at gøre det samme;
10.

bemærker, at nogle men ikke alle medlemsstater har udnyttet muligheden for at yde finansiering til producenterne for at støtte konvertering til stimulusberigede bure; understreger imidlertid, at visse medlemsstaters finanser i øjeblikket er underlagt diverse restriktioner, og at EU’s landmænd har problemer med at få banklån til finansiering af investeringer på deres bedrifter, hvilket kan betyde, at det bliver vanskeligere at gennemføre omstillingen til stimulusberigede bure inden den 1. januar 2012;
J.

der henviser til, at formanden for Den Afrikanske Union, Bingu Wa Mutharika i sin officielle erklæring af 8. december 2010 udtrykte den holdning, at »Gbagbo må respektere folkets vilje, som den er kommet til udtryk gennem stemmeafgivningen, og på fredelig vis overdrage magten for at forhindre et blodbad i Afrika« og at Den Afrikanske Union »står skulder ved skulder med Ecowas og de internationale observatører, der har bekræftet, at Ouattara havde vundet valget«,
4.

fordømmer ethvert forsøg på at tilskynde til had og opfordre til vold mod mindretal, herunder på grund af køn eller seksuel orientering; fordømmer i denne sammenhæng, at antihomoseksualitetslovforslaget er blevet forelagt for parlamentet, og opfordrer Ugandas myndigheder til ikke at vedtage lovforslaget, men at tage deres lovgivning op til revision med det formål at afkriminalisere homoseksualitet og afkriminalisere marginaliserede grupper, inklusive LGBT-aktivister; gør opmærksom på, at en antihomoseksualitetslov ville være yderst skadeligt for kampen mod HIV/AIDS;